Document ID: 32002R1964

Ir-Regolament tal-Kummissjoni (KE) NRU 1964/2002
ta’ l-4 ta’ Novembru 2002
li jemenda r-Regolament (KE) Nru 1019/2002 dwar standards fil-marketing taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill 136/66/KEE tat-22 ta’ Settembru 1966 dwar il-ħolqien ta’ organizzazzjoni komuni fis-suq taż-żejt u xaħmijiet [1], kif l-aħħar emendat bir-Regolament (KE) Nru 1513/2001 [2], u b’mod partikolari l-Artikolu 35a tiegħu,
Billi:
(1) L-Artikolu 12(2) tar-Regolament tal-Kummissjoni (KE) Nru 1019/2002 [3] jippreskrivi illi r-Regolament għandu japplika mill-1 ta’ Novembru 2002 bl-eċċezzjoni għall-każ ta’ prodotti li huma manifatturati u ittikkjettati legalment fil-Komunità Ewropea jew legalment importati fil-Komunità Ewropea u rilaxxjati għal ċirkolazzjoni libera qabel l-1 ta’ Awissu 2002.
(2) Instab illi minn jippakkja qed isib diffikulta’ fl-implimentazzjoni tal-ħtiġijiet il-ġodda dwar it-tikketti meta jitqiesu l-kwantitajiet ta’ tikketti li diġà hemm fil-ħażna u ż-żmien li prodotti taż-żejt taż-żebbuġa li jistgħu jibqgħu fis-suq idumu tajbin.
(3) Barra minn hekk, xi produtturi qed isibuha diffiċli biex jaģģustaw għall-ħtiġijiet ta’ l-Artikolu 2 tar-Regolament (KE) Nru 1019/2002 biex jippakkjaw il-prodotti f’pakketti żgħar b’għeluq xieraq u biex jittikkettjawhom skond l-Artikoli 3 sa 6 ta’ dak ir-Regolament.
(4) Sabiex l-operaturi jingħataw ħin biżżejjed biex jaġġustaw għar-regolamenti l-ģodda dwar l-ippakkjar u ttikkettjar, il-perjodu ta’ aġġustament previst fl-Artikolu 12(2) tar-Regolament (KE) Nru 1019/2002 għandu jiģi mtawwal.
(5) Ir-Regolament (KE) Nru 1019/2002 għandu jkun emendat skond dan.
(6) Il-miżuri previsti f’dan ir-Regolament huma skond l-opnjoni tal-Kumitat ta’ Ġestjoni għaż-Żjut u Xaħmijiet,
ADOTTAT DAN IR-REGOLAMENT:
Artikolu 1
L-Artikolu 12(2) tar- Regolament (KE) Nru 1019/2002 għandu jiģi sostitwit b’li ġej:
"2. Għandu japplika mill-1 ta’ Novembru 2002, bl-eċċezzjoni tal-Artikoli 2, 3, 5 u 6 li għandhom japplikaw mill-1 ta’ Novembru 2003.
L-Artikolu 11 għandu japplika mill-1 ta’ Lulju 2002.
Madankollu, prodotti li ġew manifatturati u ttikkettjati legalment fil-Komunità jew importati legalment fil-Komunità u mqiegħda f’ċirkolazzjoni libera qabel l-1 ta’ Novembru 2003 jistgħu jibqgħu jiģu mqiegħda fis-suq sakemm jispiċċaw il-ħażniet kollha."
Artikolu 2
Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Novembru 2002.

Labels: 3
17